สวัสดีค่ะ คือที่หูมีตุ่มขึ้นบวมและอักเสบค่ะ โดยก่อนจะขึ้น คือพักผ่อนน้อย และรู้สึกว่าลิ้นมันบวมๆมีสีขาวๆที่ลิ้นค่ะ อยากทราบว่านี่คืออาการของโรคอะไรหรอคะ แล้วต้องไปหาไหม มันร้ายแรงมากมั้ยคะ
สวัสดีค่ะ อาการตุ่มขึ้นบวมที่บริเวณหูนั้น ไม่แน่ใจว่าเป็นตรงใบหู/ผิวหนังรอบๆหูด้านนอก หรือเป็นข้างในหูเลย แต่เข้าใจว่าน่าจะเป็นส่วนนอกที่สามารถเห็นได้ซึ่งตุ่มขึ้นที่ผิวหนังตรงหูนั้นอาจจะเกิดจาก ตุ่มจากผื่นผิวหนังอักเสบจากการแพ้สัมผัสสาร ตุ่มจากภาวะภูมิแพ้ผิวหนัง ตุ่มจากรูขุมขนที่อักเสบ ตุ่มจากไวรัสงูสวัดอาจเป็นตุ่มแสบร้อน เป็นต้นซึ่งอาจจะไม่ได้เป็นภาวะที่สัมพันธ์โดยตรงกับการที่ลิ้นบวมและมีสีขาวๆที่ลิ้น ซึ่งอาจเกี่ยวกับการมีเชื้อราที่ลิ้น สุขอนามัยไม่ดี การสูบบุหรี่จัด หรือโรคทางผิวหนังอืนๆเช่นโรคไลเคนพลานัสคือการอักเสบเรื้อรังที่ปากและลิ้น เป็นต้นแนะนำการพักผ่อนให้เพียงพอ ดื่มน้ำเปล่าสะอาดมากๆ ทำความสะอาดช่องปากวันละ 2 ครั้ง ใช้น้ำเปล่าสะอาดล้างตรงตุ่มได้ ยังไม่เอายาอะไรมาทาเอง ควรไปพบแพทย์ให้ได้การวินิจฉัยที่แน่ชัดหากตุ่มบวมมากและปวด บวมแดง คืออักเสบอย่างที่กล่าวมา